ועדת העבודה, הרווחה והבריאות, כנסת 20, פרוטוקול מספר 730, 2018-03-06 13:22

אלי אלאלוף: חברים, אנחנו חוזרים לדיון באווירה אחרת, עם חיוך, ואני באופן אישי רוצה לבקש שהשר יבין אותי על הכעס, אבל הוא כבר נתן לי הכשר רבני.

אלי אלאלוף: אני באמת שמח שאנחנו כנראה מגיעים לסיום חיובי עם פתרונות אמיתיים.

אלי אלאלוף: אדוני השר, אתה תפתח?

חיים כץ: קודם כל, אני מצטער על הסערה בה נכנסתי אבל אתם צריכים לבין שאנשים שנוגעים בציבור, כל אחד בדרכו שלו, משתדל להביא תוצאה מקסימלית.

חיים כץ: היה נראה לי באיזשהו מקום שלא מיצינו את מה שהיינו צריכים למצות למרות ההשקעה שאלי השקיע כאן ימים ולילות, ואני השקעתי ימים ולילות, והאוצר השקיע ימים ולילות - - -

איציק שמולי: גם חברי הכנסת השקיעו ימים ולילות.

חיים כץ: וחברי הכנסת השקיעו ימים ולילות אבל פחות, אבל הרבה פחות.

איציק שמולי: תמיד פחות.

חיים כץ: אתה לא מבין כמה פחות כי היו משאים ומתנים אבל בשבילך שמולי, מאחר ואתה צעיר, במשא ומתן כל אחד צריך למשוך את החבל לכיוון שלו כמה שיותר ואסור שהחבל ייקרע.

חיים כץ: כאן ראיתי שיש עוד מקום למשוך את החבל והוא לא הולך להיקרע.

קארין אלהרר: השר כץ, אתה יודע שאני מעריכה אותך אבל לבוא ולהגיד שעשיתם עבודה אבל פחות?

חיים כץ: פחות שעות.

חיים כץ: עשיתם עבודה יותר טובה.

חיים כץ: מאחר ואת יותר טובה ממני.

קארין אלהרר: לא.

קארין אלהרר: בכלל לא.

קארין אלהרר: השעה שלך בדולרים וכל שעה שאת משקיעה, אני צריך להשקיע 3.4 שקלים.

לאה פדידה: או 9.75 יחידות שירות.

חיים כץ: בכל אופן, אלי מנצח על התזמורת והתזמורת הזאת מנגנת יפה.

קארין אלהרר: הוא עושה את זה בכישרון רב.

חיים כץ: עשינו מהלך נוסף, היו התרגזויות קלות אבל בשורה התחתונה – ואני לא מדבר כאן פוליטיקה – יושבים כאן אנשים שבאים ונותנים לב ונשמה, כל אחד בדרכו שלו, וכל אחד בא בידיים נקיות ואף אחד כאן לא לוקח שקל הביתה.

חיים כץ: אם הרגזתי מישהו, אני מבקש סליחה אבל גם אני באתי בידיים נקיות.

חיים כץ: אני אומר את הדברים גם לצד הזה וגם צד הזה שעדיין כועס.

אלי אלאלוף: ברשותכם, אנחנו חוזרים רק לדיון על רמה א' שהשתנתה ונצביע אחר כך.

חיים כץ: מה שסוכם ברמה א' זה שיש כמה אופציות.

חיים כץ: יש אופציה אחת לקבל 9 שעות שירות בלי שעות בבית או לחילופין לפדות אותן ל-1,378 שקלים, 1,379 שקלים.

<שמרית שקד: 5.5 יחידות שירות מלאות ללא הפחתה של 20 אחוזים.

חיים כץ: נכון.

חיים כץ: זאת אופציה אחת.

חיים כץ: אופציה שנייה היא לקחת 5.5 יחידות שירות בבית או חלקן.

חיים כץ: יבוא בן אדם ויאמר שיש לו 5.5 יחידות שירות - הסכום זהה ל-9 יחידות שירות בחוץ שאנחנו פודים בכסף – ולומר שמספיק לו בבית 4 שעות והוא רוצה לפדות שעה וחצי בכסף.

חיים כץ: יוכל לקחת בבית 4 שעות, שעה וחצי בכסף.

<שמרית שקד: את הכסף אנחנו לא מפחיתים - - -

חיים כץ: הכסף הוא בלי ההפחתה, של היום בן אדם שמקבל כסף.

<שמרית שקד: אם לוקחים שירות חלקי - - -

חיים כץ: אם לוקחים שירות חלקי - - -

<אלון מסר: לפי ההמרה שקבועה.

<שמרית שקד: לא.

<שמרית שקד: ההמרה שקבועה היום, מפחיתים 20 אחוזים.

<קריאה: צריך להוסיף עליה.

חיים כץ: בלי ההפחתה של 20 אחוזים.

<קריאה: יש לי שתי הערות שלא דיברנו עליהן לנוסח של הוראות השעה.

אלי אלאלוף: רגע.

אלי אלאלוף: בואו נסיים.

אלי אלאלוף: נאפשר לשר לסיים את דבריו.

חיים כץ: הייתה לנו אופציה שלישית.

<שמרית שקד: 5.5 יחידות שירות מלאות.

חיים כץ: או 9 שעות.

<שמרית שקד: שאתה יכול לקחת מהן 5 יחידות שירות, חלקן בכסף.

חיים כץ: זה אחד וחצי כפול 58.3 כפול 4.3.

חיים כץ: זה 376 שקלים.

חיים כץ: שעה וחצי היא 376 שקלים.

אלי אלאלוף: ברשותכם, כל מה שנאמר על ידי השר, אנחנו נגיד באמצעות היועצת המשפטית כדי שזה יחייב אותנו.

אלי אלאלוף: בבקשה.

<שמרית שקד: 9 יחידות שירות שהן ממומשות רק לשירותי סיעוד האמורים בפרטים 2 עד 6.

<שמרית שקד: לא ניתן לעשות בהן שימוש אחר.

<שמרית שקד: נכון אדוני?

חיים כץ: כן.

<שמרית שקד: זה אומר שטיפול אישי, גם מנוי חודשי, שירות השגחה, שירות כביסה.

חיים כץ: וננסה להרחיב את סל השירותים.

אלי אלאלוף: זה יהיה במכתב ההתחייבות שלכם.

חיים כץ: הם אומרים שכן.

<שמרית שקד: 5.5 יחידות שירות בכסף שאפשר לממש אותן בעין בכל דבר כולל בבית.

<שמרית שקד: אם מממשים אותן, חלקן או כולן בכסף, אין הפחתה של 20 אחוזים גם בהמרה המלאה וגם בהמרה החלקית.

חיים כץ: זה הסיכום.

אלי אלאלוף: זאת רמה א'.

טלי פלוסקוב: בסדר.

טלי פלוסקוב: מצוין.

אלי אלאלוף: זה מקובל?

טלי פלוסקוב: מקובל.

אלי אלאלוף: יש לנו הסתייגות אחת של חבר הכנסת חאג' יחיא.

איציק שמולי: יש לנו עוד הערות לחלק האחרון שקראנו.

אלי אלאלוף: בבקשה.

איציק שמולי: הערה אחת.

איציק שמולי: זה טכני.

איציק שמולי: השינוי מקובל.

איציק שמולי: ליועצת המשפטית, בסעיף 18(ד)(2), רק כדי להבין, למה בעצם קושרים בין התקנות שהשר יביא לעיוורים לבין הסיפור של הקשישים המבוגרים?

<שמרית שקד: אני הבנתי אתמול, יכול להיות שלא הבנתי נכון, שההסדר הוא איזשהו הסדר זמני עד שיביאו תקנות.

<שמרית שקד: כמובן שהוועדה יכולה לקבוע את זה לא כהסדר זמני.

איציק שמולי: נכון, אבל בתקנות, בסעיף (ד), נכתב - - -

חיים כץ: מה זה לבני 90?

חיים כץ: פרט.

איציק שמולי: היום ברובד הבינוני של גמלת סיעוד ניתנת תוספת בפועל של שעות סיעוד – לא בניקוד אלא בשעות הסיעוד עצמן – לאנשים שהם בני 90 והם בודדים.

איציק שמולי: בפועל הם מקבלים.

חיים כץ: היו שתי נקודות.

חיים כץ: היו 18 שעות או 16 שעות.

חיים כץ: לקחנו בהחלטת מינהלה ואמרנו שכל מי שהוא מעל גיל 90.

חיים כץ: אני אומר לך איך זה התחיל.

חיים כץ: כשעברתי על הדוחות, ראיתי מישהו בן 107 שקיבל 16 שעות.

חיים כץ: אמרתי שאני רוצה שהאחות תבוא ותסביר לי למה היא נתנה לו 15 שעות ולא 18 שעות כשהבן אדם בן 107.

חיים כץ: אמרתי שאני רוצה לדבר עם האחות כי אני רוצה להבין.

חיים כץ: אמרו לי שאעזוב את האחות.

חיים כץ: קיבלנו החלטת מינהלה שכל מי שמעל גיל 90 וזכאי ל-16 שעות, כמה אחוזים זה, רועי?

חיים כץ: 150 וכמה?

<רועי קרת: הרמה הבינונית.

חיים כץ: 150 אחוזים?

<רועי קרת: כן.

<רועי קרת: 150 אחוזים.

חיים כץ: אין 16 שעות.

חיים כץ: הגיל נותן לו קבוע 18 שעות.

חיים כץ: כשהוא נתן לו 18 שעות, באופן מיידי הוא נתן לו הנחה ב-50 אחוזים על 400 קילוואט ראשונים בחברת חשמל.

חיים כץ: העברנו רשימות מסודרות לחברת החשמל, 6,500 אנשים קיבלו מיידית הנחה בחשמל.

חיים כץ: הלכנו על כל מה שנוגע בזה.

חיים כץ: אני מקווה שלא הולכים לגעת בזה.

איציק שמולי: לא.

איציק שמולי: זהו.

איציק שמולי: לא הולכים לגעת בזה.

איציק שמולי: בגלל שהחלטת המדיניות שקיבלת במשרד הרווחה, בעצם לתת להם תוספת בפועל, הוגש לוועדה מחקר של מרכז המחקר והמידע של הכנסת שהזהיר אותנו מפני הסכנה שמתוך הקבוצה הזאת כ-4,500 אנשים עלולים להיפגע.

חיים כץ: אתה מבין מה אמרת עכשיו?

חיים כץ: ש-1,000 ומשהו מאלה שעשינו להם את התהליך נפטרו.

חיים כץ: היו 6,000 ומשהו ועכשיו אתה אומר 4,500.

<קריאה: הם יעברו לקבוצה הנמוכה יותר.

איציק שמולי: ADL-7 לא עומד להיפגע.

איציק שמולי: -ADL6 היה יכול להיפגע.

איציק שמולי: בזכות התיקון שהובא כאן - - -

חיים כץ: אתה לא מבין מה הולך לקרות בביטוח הלאומי עם ה-ADL.

איציק שמולי: אני רוצה להסביר את עצמי.

איציק שמולי: אני לא מדבר על הערה מהותית.

איציק שמולי: השינוי הוא נכון.

איציק שמולי: אני מדבר על הערה טכנית.

איציק שמולי: יש כאן בעצם חיבור בין התקנות שהשר צריך להביא ובתקנות רשום בסעיף (ד) תקנות לעניין עיוורים בודדים.

<שמרית שקד: בין היתר.

<שמרית שקד: אני אקריא מה התקנות האלה.

<שמרית שקד: כתבתי: תקנות לפי סעיף 232 לחוק הביטוח הלאומי.

<שמרית שקד: תקנות לפי סעיף 232 אלה תקנות לעניין מידת התלות של הזכאי בעזרת הזולת לביצוע פעולות יום-יום ואת הצורך שלו בהשגחה (להלן - תפקוד) לרבות בדיקה מחדש לפי בקשתו של הזכאי.

<שמרית שקד: הכול לפי כללים שיקבע השר באישור ועדת העבודה והרווחה.

איציק שמולי: שאלה.

איציק שמולי: אם השר מביא תקנות לעניין עיוורים ובתקנות אין התייחסות לבני ה-90 פלוס, לפי הנוסח הקיים בני ה-90 פלוס עלולים לאבד את ההטבה שלהם.

<שמרית שקד: נכון.

<שמרית שקד: לא דרשנו שהתקנות יתייחסו.

חיים כץ: אני מבטיח לך שהשר הזה - - -

איציק שמולי: אני לא מדבר על השר הזה.

<קריאה: הוועדה צריכה לאשר את התקנות האלה.

<קריאה: ככל שמשהו כזה יקרה, הועדה לא תאשר.

חיים כץ: לגבי העיוורים, בדיקות ADL לא מתאימות להם.

איציק שמולי: ההצעה שלי היא להוסיף בסעיף (ד) – בהן ייקבעו בין היתר הוראות לעניין בדיקת תלות של עיוורים בודדים ולעניין בני 90 פלוס.

איציק שמולי: מה שרשום בסעיף (ד)(2).

<שמרית שקד: אבל השאלה מה מחייב.

<שמרית שקד: זאת אומרת, המשמעות היא שאתה מחייב את השר לקבוע משהו.

<שמרית שקד: מה אתה רוצה שנקבע?

איציק שמולי: אני לא מחייב את השר לקבוע כלום.

איציק שמולי: פשוט כאן, לפי הסעיף הזה - - -

קארין אלהרר: אבל אתה רוצה לומר אמירה מפורשת.

איציק שמולי: נכון.

<שמרית שקד: שמה היא אומרת?

<שמרית שקד: שהשר יהיה חייב להתייחס לבני 90 פלוס?

איציק שמולי: קודם כל להתקין את התקנה.

קארין אלהרר: אבל איציק, עדיף להשאיר.

איציק שמולי: לא נכון.

חיים כץ: נכיר לו גם זמנית.

איציק שמולי: תאמין לי שממך אני לא דואג.

קארין אלהרר: איציק, תקשיב.

קארין אלהרר: אם אתה עושה דברים ספציפיים, תשאל את עצמך אם יש אוכלוסייה שלא תקבל.

איציק שמולי: אבל כרגע הניסוח הוא ספציפי.

איציק שמולי: כרגע, מה שרשום.

<שמרית שקד: לא.

<שמרית שקד: תקנות לפי 232, זה אומר שהוא צריך להביא תקנות לעניין מידת התלות של הזכאי.

<שמרית שקד: חייבנו להביא הוראות, כפי שאמר היושב ראש אתמול, לעניין בדיקה.

<שמרית שקד: הוגדרו זמנים והם צריכים להביא את זה בתוך שישה חודשים מיום פרסום החוק.

חיים כץ: כמה?

<שמרית שקד: שישה חודשים מיום פרסום החוק.

חיים כץ: את יכולה לצמצם קצת את הזמן.

קארין אלהרר: אל תגיד.

קארין אלהרר: אתה לא יודע מה יהיה.

חיים כץ: גם אם יש בחירות, יש שר.

<רועי קרת: אפשר להביא את זה יותר מהר.

<רועי קרת: זה עד שישה חודשים.

אלי אלאלוף: אני מציע לומר עד שישה חודשים.

קארין אלהרר: עד.

קארין אלהרר: אם אתה רוצה, תביא תוך חודש.

חיים כץ: טוב.

חיים כץ: עד, זה בסדר.

אלי אלאלוף: איציק, מה חסר לך בניסוח הנוכחי?

איציק שמולי: אני חושב שבניסוח הנוכחי הסכנה היא שאם השר מביא ביעילותו תוך שלושה חודשים תקנות שנוגעות לעיוורים ובתקנות אין התייחסות לקשישים הבודדים המבוגרים ביותר, הם לפי הניסוח הזה עלולים לאבד את ההטבה שלהם.

אלי אלאלוף: זה אומר שאנחנו בניסוח הנוכחי, הניסוח הזה אמור לשנות את מצבו בהתאם להצגת התקנות שיבואו גם לפני כן.

איציק שמולי: נכון.

<שמרית שקד: מה אתה רוצה שהשר יקבע בתקנות לעניין זה?

<שמרית שקד: מה אנחנו צריכים לומר?

<שמרית שקד: אני מנסה להבין את המהות.

אלי אלאלוף: הוא יקבע מה שהוא רוצה.

<שמרית שקד: חבר הכנסת שמולי, מה יהיה חייב שר לקבוע בתקנות?

איציק שמולי: לרבות התייחסות לאותה קבוצת אוכלוסייה שהמחקר של מרכז המידע והמחקר של הכנסת הצביע עליה שהם בודדים.

חיים כץ: למה בודדים?

חיים כץ: עשינו לגבי בני 90 שהם לא בודדים.

איציק שמולי: בני 90.

אלי אלאלוף: אם התקנות יבואו לפני הזמן, החוק הזה כאילו דוחה את ההטבות שיש לאוכלוסייה הזאת.

אלי אלאלוף: אומר איציק, בצדק, שברגע שהתקנות ייכנסו לתוקפן, ואם זה לפני החוק הזה, התקנות יעגנו את החוק.

<שמרית שקד: אני אכתוב כפי שאתה מבקש, אבל אני אסביר.

<שמרית שקד: בעיקרון לעניין בדיקת תלות של עיוורים בודדים, אמרו שאין בדיקת תלות של עיוורים בודדים.

<שמרית שקד: לכן אמרו שאנחנו מצפים מהשר שיסדיר את הנושא של בדיקת תלות עיוורים בודדים ואז אתה בעצם אומר שעד אז יחולו ההוראות שקיימות היום.

איציק שמולי: נכון.

<שמרית שקד: מה אני לכאורה מצפה מהשר שיסדיר בתקנות לעניין בני 90 שעד שזה לא יקרה יחול ההסדר הזה?

<שמרית שקד: מה המהות?

<שמרית שקד: מה אני מצפה שיסדיר?

איציק שמולי: את מצפה שיסדיר גם את העניין של הבדיקה.

<שמרית שקד: לעניין 90 פלוס?

אלי אלאלוף: לא.

אלי אלאלוף: בכלל של העיוורים.

<שמרית שקד: אני שואלת כדי להבין מה לכתוב.

איציק שמולי: גם את העניין של בני 90 פלוס.

<קריאה: בני 90 לא חייבים להיות עיוורים.

איציק שמולי: נכון.

<שמרית שקד: לכן: ייקבעו הוראות לעניין בדיקת תלות של מקרים מיוחדים וכן הוראות מיוחדות לעניין בני 90 ומעלה.

לאה פדידה: כן.

קארין אלהרר: אולי נשמע את הביטוח הלאומי?

<רועי קרת: הערה משפטית.

<רועי קרת: אם מסמיכים לשר להתקין תקנות - אני אומר אמירה ג'נרית - תסמכו על שיקול הדעת שלו.

<רועי קרת: אם נותנים סמכות להתקין תקנות אבל אומרים לו גם מה יהיה כתוב בתקנות, תכתבו את זה בחוק.

קארין אלהרר: לא.

קארין אלהרר: נותנים עקרונות.

<רועי קרת: לא.

<רועי קרת: אלה לא עקרונות.

לאה פדידה: השר כאן.

לאה פדידה: הוא הסכים.

אלי אלאלוף: קיבלנו את ההודעה של רועי.

איציק שמולי: עוד הערה אחת לגבי המכתב.

איציק שמולי: אני לא אפתח את זה עכשיו בגלל קוצר הזמן.

איציק שמולי: רק הערה כללית ועוד בקשה.

איציק שמולי: הערה כללית.

איציק שמולי: אני הייתי מצפה שהממשלה הייתה מגיעה לכאן, בעיקר לאור המצגת הראשונית, עם משהו הרבה יותר מפורט, גם בעניין של טיפולי השיניים, גם בעניינים אחרים, וזה לא קורה למרות שזה הובטח בדיון הראשון.

קארין אלהרר: לוחות זמנים.

איציק שמולי: דבר שני, וזה כן מטריד אותי.

איציק שמולי: חיים, כדאי שתקשיב כי היינו שותפים לזה.

איציק שמולי: אני בזמנו לא בכדי התנגדתי והייתי בין הקולות הבודדים כאן להקמה של רשות שוק ההון, עצמאית, נפרדת מהאוצר.

איציק שמולי: למה אני אומר את זה עכשיו?

איציק שמולי: כי לפי המצב הנוכחי אדוני היושב ראש, הוצג לנו כאן בדיון הראשון מהלך במסגרתו כל ילד שנולד במדינת ישראל יחויב בביטוח סיעודי.

אלי אלאלוף: יזכה.

אלי אלאלוף: לא יחויב.

<קריאה: יש הבדל גדול בין יזכה לבין יחויב.

איציק שמולי: אני חושב שהמדינה לא תחלק כאן מתנות חינם.

חיים כץ: מי ישלם בגינו?

איציק שמולי: ההורים שלו.

איציק שמולי: זה יהיה בקופת חולים.

חיים כץ: עד איזה גיל?

איציק שמולי: אלה בדיוק השאלות שאני שאלתי.

איציק שמולי: אני לא פותח את הדיון אדוני היושב ראש.

איציק שמולי: אני רק מבקש ממך דבר אחד.

חיים כץ: אתה אומר שאתה רוצה לסבסד.

איציק שמולי: נכון למצב המשפטי הנוכחי, הדבר הדרמטי הזה יכול להתקבל בצו פנימי בתוך רשות שוק ההון.

איציק שמולי: בעיני זה דבר לא סביר בעליל.

איציק שמולי: לכן הבקשה שלי היא שאם יש מהלך ממשלתי מתוכנן בתחום הזה, שזה יובא לפחות לדיון בוועדת העבודה, הרווחה והבריאות.

חיים כץ: אני אומר לך את האמת.

חיים כץ: אני לא רואה - - -

איציק שמולי: גם אני לא אבל זה הוצג במצגת של הממשלה.

חיים כץ: אני לא רואה שמישהו כאן, אם זה אנחנו או מישהו אחר, נותן לחברות הביטוח כסף סתם כאשר האחוזים הסיעודיים של אנשים צעירים שואפים לאפס.

חיים כץ: הרווח הוא עצום.

קארין אלהרר: אני רוצה להתנגד.

חיים כץ: בסדר.

איציק שמולי: עשו את זה כבר פעם אחת.

חיים כץ: מותר לך להתנגד.

אלי אלאלוף: לאור ההערה שלך, יש לי הצעה.

אלי אלאלוף: איציק, אני חושב שהמכתב הזה הוא על פי בקשתי מפני שכאשר הציגו לנו את חוק הסיעוד, דיברו על ההטבות הנוספות או המהלכים הנוספים שמלווים את חוק הסיעוד.

אלי אלאלוף: רצינו שזה ייכלל בפרוטוקול של הישיבה כדי שנוכל לעשות את המשך הטיפול של הוועדה אחרי שהחוק הזה עובר.

אלי אלאלוף: אנחנו לא נוותר, אנחנו רואים בזה התחייבות ממשלתית ברורה.

אלי אלאלוף: זו הייתה החלטת ממשלה ובוודאי השר יודע כי הוא הצביע עבורה.

אלי אלאלוף: לכן אני מציע שמיד אחרי פגרת הכנסת, אם עוד תהיה הכנסת ה-20, נבוא לקיים דיון בנושא בצורה מאוד מפורשת ומפורטת.

חיים כץ: אני ואיציק שמולי לא מתכוונים לרפורמה בסיעוד שנערכת עכשיו.

חיים כץ: אנחנו מדברים על אנשים, לא דרך מערכת הסיעוד של הביטוח הלאומי ששילמו עשרות שנים וקנו ביטוח סיעודי ופתאום בא הרגולטור ושינה.

אלי אלאלוף: אנחנו לחוצים בזמן.

אלי אלאלוף: יש לנו עוד נושא לדיון שבוודאי מעניין אותך.

אלי אלאלוף: אנחנו נהיה אתכם במאבק הבא שלך.

<שמרית שקד: אנחנו בסעיף קטן (ד).

<שמרית שקד: חבר הכנסת שמולי, לבקשתו תיקנתי: בהן ייקבעו בין היתר הוראות לעניין בדיקת תלות של עיוורים בודדים – זה היה – וכן הוראות מיוחדות לבני 90 פלוס.

<שמרית שקד: אנא תשומת לבך.

<שמרית שקד: יעל אגמון העירה שצריך בפסקה (1) להוריד את המלים "ונקבעו לגביו בבדיקת התלות 2.5, 3.5 נקודות" ולומר ש"זכאי לגמלת סיעוד שהוא עיוור בודד שחלות לגביו הוראות סעיף 224א(1) לדין החדש, יחולו לגביו הוראות סעיף 224א(2) לדין החדש".

<נתי ביאליסטוק כהן: שתי הערות לנקודה הזאת.

<נתי ביאליסטוק כהן: בקשה לתיקון בנקודה הזאת.

<נתי ביאליסטוק כהן: מי שמוגדר כעיוור בודד, ביקשה יעל אגמון להכניס את ההגדרה כפי שהיא היום.

<יעל אגמון: לא.

<יעל אגמון: כל מה שאני ביקשתי, הדבר היחידי שביקשתי, עיוור בודד בבדיקת תלות רגילה לא מקבל 2.5 נקודות.

<יעל אגמון: לכן אי אפשר לכתוב עיוור בודד שווה 2.5 נקודות.

<יעל אגמון: זאת קבוצה ריקה.

<נתי ביאליסטוק כהן: נכון.

<יעל אגמון: לכן צריך להוריד את המלים שנקבעו לגביו.

<יעל אגמון: הסעיף צריך להיקרא: זכאי לגמלה מי שהוא עיוור בודד, יחולו לגביו הוראות סעיף 224א(2) לדין החדש ולא הוראות סעיף 224א(1).

<נתי ביאליסטוק כהן: בסדר גמור.

<נתי ביאליסטוק כהן: אני מקבל את זה בשתי ידיים.

<שמרית שקד: בהגדרה שהגדרתי של בודד, הסבת את תשומת לבנו, מי שאינו מתגורר עם אדם נוסף תחת קורת גג אחת או שהאדם שאתו הוא מתגורר זכאי לגמלת סיעוד או שר"ם.

<נתי ביאליסטוק כהן: בדיוק.

<נתי ביאליסטוק כהן: או שר"ם.

<נתי ביאליסטוק כהן: דבר נוסף.

<נתי ביאליסטוק כהן: לעניין התקנות, התקנות צריכות לקבוע כללים לקביעת תלות של עיוור.

<נתי ביאליסטוק כהן: המושג בודד שם כבר לא רלוונטי.

<שמרית שקד: בדיקת תלות של עיוורים?

<נתי ביאליסטוק כהן: כן.

<נתי ביאליסטוק כהן: המושג בודד הוא רלוונטי רק לעובדה שהוא מקבל את זה באופן שלא מאפשר בדיקה.

<נתי ביאליסטוק כהן: אם תיקבע בדיקה, היא צריכה לחול על כל עיוור.

<קריאה: שתי הערות.

אלי אלאלוף: לא.

אלי אלאלוף: אין לנו זמן.

אלי אלאלוף: היה לנו דיון ארוך על הנושא.

אלי אלאלוף: אני יכול להגיד, בלי להתייעץ עם השר, שכל מה שילך להיטיב עם העיוורים, הוא יתמוך בזה.

חיים כץ: בוודאות.

אלי אלאלוף: בוודאי.

אלי אלאלוף: עשית את זה בדיון הקודם.

אלי אלאלוף: אני רוצה לעבור להסתייגות של חבר הכנסת חאג' יחיא.

<שמרית שקד: אמרנו ב-225ג(ב), אתה רשאי להפקיד ניכויים, זאת תהיה חובה ולא רשות.

אלי אלאלוף: אני הצעתי להוריד את זה אבל יש שיקול נוסף לחברי ואני אכבד אותו.

אלי אלאלוף: אני מבקש להוריד.

אלי אלאלוף: מי בעד ההסתייגות?

אלי אלאלוף: מי נגד?

אלי אלאלוף: בעד – מיעוט

אלי אלאלוף: ההסתייגות לא נתקבלה.

אלי אלאלוף: ההסתייגות לא התקבלה.

אלי אלאלוף: זכותך להעלות אותה במליאה ואנחנו נשמח לשמוע אותך.

אלי אלאלוף: אנחנו מגיעים להצבעה על כל החוק.

<שמרית שקד: אתה יכול להצביע על כל החוק כולל כל השינויים שהוקראו.

<קריאה: אני רוצה להבין מה בסוף נאמר בסעיף על עיוור?

<שמרית שקד: אני אקריא, אם אדוני ירשה לי.

<שמרית שקד: אני מתחילה מאמצע פסקה (ד), מאמצע השורה השלישית: "שבהן יקבעו בין היתר הוראות לעניין בדיקת תלות של עיוורים וכן הוראות מיוחדות לעניין בני 90 פלוס.

<שמרית שקד: כל עוד לא הותקנו תקנות כאמור, זכאי לגמלת סיעוד שהוא עיוור בודד וחלות לגביו הוראות סעיף 224א(1) לדין החדש, יחולו לגביו הוראות סעיף 224א(2) לחוק החדש".

אלי אלאלוף: מי בעד אישור פרק ה' כולו (ביטוח לאומי), למעט סעיפים 22, 23, 24(1) ו-(2)(א), 25 (שעניינם שיפוי המוסד לביטוח לאומי), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018 עם התיקונים והשינויים כפי שהוקראו?

אלי אלאלוף: מי נגד?

אלי אלאלוף: בעד – 7 נגד - אין

אלי אלאלוף: הצעת החוק התקבלה.

אלי אלאלוף: תודה לשר.

אלי אלאלוף: ההצעה עולה למליאה.

אלי אלאלוף: תודה.

<נתי ביאליסטוק כהן: רבותיי, חברי הכנסת, הרבה הרבה תודה.

אלי אלאלוף: בבקשה.

אלי אלאלוף: תודה.